එහිදී හිටපු ජනාධිපතිවරයාගේ පාර්ශවයේ නීතිඥවරුන් මෝසමක් ඉදිරිපත් කරමින් සඳහන් කළේ අදාළ පෙත්සම් සලකා බැලීමට පූර්ණ විනිසුරු මඩුල්ලක් අවශ්‍ය නොවන බවයි.ඒ අනුව වගඋත්තරකාර හිටපු අග්‍රාමාත්‍ය රනිල් වික්‍රමසිංහගේ පාර්ශවයේ ඉල්ලීම ඉවත දැමූ විනිසුරු මඩුල්ල තීරණය කළේ ඊවා වනසුන්දර ප්‍රමුඛ ත්‍රිපුද්ගල විනිසුරු මඩුල්ල හමුවේම පෙත්සම විභාගයට ගැනීමටයි.මෙහිදී පෙත්සම්කාර පාර්ශවය වෙනුවෙන් කරුණු දැක්වූ ජනාධිපති නීතිඥවරුන් වන ගාමිණී මාරපන සහ රොමේෂ් ද සිල්වා කියා සිටියේ අග්‍රාමාත්‍යවරයා ප්‍රමුඛ අමාත්‍ය මණ්ඩලයට සිය ධුර දැරීම වළක්වාලමින් අභියාචනාධිකරණය ලබාදුන් අතුරු තහනම තර්කානුකූල නොවන බව කිසිදු පදනමකින් තොර වැරදි තීරණයක් බවයි.එය කොළයක ලිවීමට තරම්වත් නොවටිනා එකක් බව එම නීතිඥවරුන් ප්‍රකාශ කළා.එම නියෝගය මගින් පාර්ලිමේන්තුවේ විශ්වාසභංග දෙකක් සම්මත වී ඇති බවට සදහන් වුවත් ඒ සම්බන්ධයෙන් කිසිදු සාක්ෂියක් නොමැති බව නීතිඥයින් සඳහන් කළා.